Lav et referat af nedenstående tekst:

Tekst:
Den danske golfspiller Lucas Bjerregaard fik en godkendt start, da han torsdag gik den første runde ved major-turneringen US Open. Han blev klar til sin anden major-turnering gennem kvalifikation og sluttede torsdagens første runde i 70 slag, hvilket svarer til banens par. Lucas Bjerregaard lagde ud med at spille hullerne fra 10 til 18, og efter at have gået de første seks huller i par begik han henholdsvis en bogey og birdie på 16. og 18. hul. Så gjaldt det de første ni huller, og Bjerregaard måtte notere sig en bogey mere på andet hul. Men en eagle på femte sørgede for, at han for første gang kom under banens par. En bogey mere på det syvende hul, der i realiteten var dagens tredjesidste for danskeren, betød imidlertid, at han sluttede den første runde i banens par. Bjerregaard er turneringens eneste danske islæt. Således deltager Thomas Bjørn ikke i årets US Open, da han er skadet.

Referat:
Lucas Bjerregaard præsterede en eagle, da han gik den første runde ved major-turneringen US Open i banens par.